Source: http://docplayer.hu/2432918-Kulfoldi-iparjogvedelmi-hirek.html
Timestamp: 2018-05-25 09:57:41+00:00

Document:
KÜLFÖLDI IPARJOGVÉDELMI HÍREK - PDF
KÜLFÖLDI IPARJOGVÉDELMI HÍREK
Download "KÜLFÖLDI IPARJOGVÉDELMI HÍREK"
1 Dr. Palágyi Tivadar* KÜLFÖLDI IPARJOGVÉDELMI HÍREK Amerikai Egyesült Államok A) Az Egyesült Államok Szabadalmi és Védjegyhivatalának (USPTO) elnöke tanácskozásra hívta össze a világ öt legnagyobb szellemitulajdon-védelmi hivatalának vezetőit. Az öt hivatal (az USPTO, a Koreai Szellemitulajdon-védelmi Hivatal, az Európai Szabadalmi Hivatal, a Japán Szabadalmi Hivatal és a Kínai Népköztársaság Állami Szellemitulajdon-védelmi Hivatala, IP5-hivatalok) vezetői 2013 második hetében tanácskoztak a Szilíciumvölgyben. Az IP5-hivataloknál nyújtják be a világ szabadalmi bejelentéseinek 90%-át és a Szabadalmi Együttműködési Szerződés (PCT) szerinti bejelentések 93%-át. Az IP5-hivatalok célja a globális együttműködés az öt hivatal között, a munka megkettőzésének kiküszöbölése, a szabadalmi elővizsgálat hatékonyságának és minőségének a javítása, valamint a szabadalmi jog stabilitásának a garantálása. Az összejövetelen a hivatalvezetők megújították elkötelezettségüket az alábbiak mellett: az IP5-hivataloknál benyújtott bejelentések kezelési rendszerének fejlesztése, a globális osztályozási rendszer kidolgozása és elfogadása, egy IP5 szabadalmi információs rendszer elfogadása, amelynek keretében mindegyik hivatal gondoskodni fog a szabadalmi adatok akadálymentes hozzáférhetőségéről, a gyorsított szabadalmi vizsgálat (PPH) kísérleti program fejlesztése az öt hivatal között. B) Az USPTO és a Koreai Szellemitulajdon-védelmi Hivatal (Korean Intellectual Property Office, KIPO) bejelentette egy új szabadalmi kísérleti program megindítását. A KIPO szabadalmi dokumentumainak egy részét az Együttműködési Szabadalmi Osztályozási Rendszer (Cooperative Patent Classification System, CPCS) használatával fogja osztályozni. A KIPO az első külföldi szabadalmi hivatal, amely az USPTO-val megállapodást kötött ennek az új osztályozási rendszernek a használatáról. A rendszerről a Iparjogvédelmi és Szerzői Jogi Szemle augusztusi számának 116. oldalán adtunk tájékoztatást. C) Az alábbi eset azt világítja meg, hogy mi lehet a következménye annak, ha váláskor megosztják a szabadalmi jogokat. * Danubia Szabadalmi és Jogi Iroda Kft. Iparjogvédelmi és Szerzői Jogi Szemle
2 Külföldi iparjogvédelmi hírek 61 James Taylor korábbi feleségével, Mary L. Taylorral kötött házassága alatt több szabadalmat szerzett. Váláskor Taylor olyan megállapodást kötött a feleségével, hogy a szabadalmi jogokat 60:40 arányban elvált felesége javára osztják meg. Körülbelül egy évvel később James Taylor bitorlási pert indított a Taylor Made Plastics, Inc. (TMP) ellen. Mary Taylor azonban nem csatlakozott a bitorlási perhez, hanem a Floridai Állami Bíróságnál keresetet indított volt férje ellen azt állítva, hogy az a perindítással megsértette válási megállapodásukat. A TMP kérte a bíróságtól az ellene indított kereset megszüntetését, azzal érvelve, hogy James Taylor nem volt jogosult a perindításra, mert Mary Taylor, a szabadalom társtulajdonosa nem volt fél a bitorlási perben. James Taylor megpróbált azzal érvelni, hogy korábbi felesége nem rendelkezett tulajdonjoggal a szabadalmakban, a bíróság azonban elutasította a keresetet, mert a társtulajdonos nem csatlakozott ahhoz. D) Az Apple, Inc. (Apple) és a Samsung Electronics Co. (Samsung) közötti szabadalombitorlási háború egy újabb csatáját a Samsung nyerte meg, mert az Amerikai Nemzetközi Kereskedelmi Bizottság (U.S. International Trade Commission) megállapította, hogy számos régebbi Apple készülék, közöttük az iphone 4, az iphone 3GF, az iphone 3, az ipad 3G és ipad 2 3G AT&T modell bitorolja a Samsung egyik mobiltelefon-szabadalmát. A döntés eltiltotta az Apple-t a bitorló termékek forgalmazásától az Egyesült Államok területén. Bár a döntés nem érinti az Apple újabb okostelefonjait és táblagépeit, az eltiltott készülékek közül sok ideértve az iphone 4 készülékeket a legkelendőbbek közé tartozik. A döntés ellen az Apple két jogorvoslatot vehet igénybe. Az első út a fellebbezés a Szövetségi Kerületi Fellebbezési Bírósághoz (Court of Appeals for the Federal Circuit, CAFC). A második út az Amerikai Nemzetközi Kereskedelmi Bizottság döntései ellen kivételesen lehetséges: a döntés egy másolatát továbbítani kell az USA elnökének. Az elnöknek azután 60 nap áll rendelkezésére annak felülvizsgálatára és eldöntésére, hogy azt politikai okokból megváltoztatja-e; az elnöki döntés azonban nem kötelező erejű. E) Az Apple Inc. (Apple) egy, az ibooks védjegy használatával kapcsolatos bitorlási perből nemrég győztesen került ki. Egy New York-i kis kiadóvállalat, a Black Tower Press (BTP) bitorlási pert indított az Apple ellen, miután az bejelentette új online könyvüzletének megnyitását. A BTP azt állította, hogy az ibooks kifejezés használata e-olvasó platformjával kapcsolatban sérti ibooks logóját, amelyet egy másik kiadótól szerzett. A kerületi bíróság bírája, Denise Cote ezzel nem értett egyet. Először megállapította, hogy sem a BTP, sem annak joeglődje nem lajstromoztatta a védjegyet, az Apple viszont 1999 óta birtokolja ezt a lajstromozott védjegyet, mert akkor laptopokkal kapcsolatban használta. További védjegyoltalmat kapott e kifejezés használatára 2010-ben e-olvasó platformjával kapcsolatban. Cote bírónő nem értett egyet a BTP-nek azzal az érvével sem, hogy azok a fogyasztók, akik az Apple ibooks szoftverét használják e-könyvek letöltésére, azt hiszik, hogy az Apple 8. (118.) évfolyam 5. szám, október
3 62 Dr. Palágyi Tivadar rátért a kiadási üzletre, és az összes letöltött könyv kiadója, hiszen minden egyes könyv tartalmazza tényleges kiadójának az impresszumát. A fentiek miatt a bírónő elutasította a BTP keresetét. F) Az USPTO az előzetes kísérleti program kiértékelése alapján átalakította a végső megfontolás utáni kísérleti programot (after final consideration pilot program, AFCP 2.0). Az AFCP 2.0 célja, hasonlóan az előző ilyen programéhoz, hogy csökkentse a függő bejelentések számát, és elősegítse a bejelentő és az elővizsgáló közötti együttműködést. E cél érdekében a kísérleti program növeli az elővizsgálók számára rendelkezésre álló időt a végső elutasítás utáni kutatáshoz és/vagy a bejelentő nyilatkozatának megfontolásához. Az AFCP és az AFCP 2.0 közötti főbb különbségek a következők: a bejelentőnek kérnie kell az AFCP 2.0-ban való részvételt; a végső elutasítás után a bejelentő által benyújtott nyilatkozatnak magában kell foglalnia legalább egy független igénypont módosítását; és az elővizsgáló szóbeli tárgyalást javasol a bejelentővel válaszának megbeszélése céljából, ha a válasz nem eredményezi az összes függő igénypont engedélyezésre alkalmas állapotba helyezését. Az AFCP szeptember 30-ig marad érvényben, ha az USPTO nem hosszabbítja meg. Megindításához nem kell külön illetéket leróni, eltekintve a többi szükséges illetéktől, így például a hosszabbítási illetéktől. G) A Samsung Electronics Co. (Samsung) legújabb okostelefonjának, a Galaxy S4-nek az az innovatív képessége, hogy a felhasználók kitörölhetnek személyeket a készülékkel készített fényképekről. Egy reklámfilm azt mutatja, amint egy anya egy fényképet rögzít diplomaosztáson részt vevő fiáról, miután kitörölt egy másik diplomást, aki beugrott a képbe. Ez a műszaki képesség erősen növeli a Samsung eladott készülékeinek a számát, azonban bitorlási perrel kell szembenéznie. A tajvani National Cheng Kung University (NCKU) ugyanis azt állítja, hogy a Samsung készüléke bitorolja Képfelvevő készülék és eljárás idegenek eltávolítására egy képről című, az USPTO által 2008-ban engedélyezett szabadalmát. Az NCKU a Texasi Keleti Körzeti Bíróságnál indított pert, és tartós ideiglenes intézkedéssel kéri eltiltani a Samsungot szabadalma bitorlásától; egyúttal egyelőre határozatlan összegű kártérítés megítélését is kéri. Az NCKU számos bitorlási pert indított ugyanennél a texasi bíróságnál. Egy 2012-ben elkezdett perben azt állította, hogy az Apple bitorolja egy kutatócsoportjának a szabadalmát, amely hang által aktivált képességekre vonatkozik, és Siri néven ismert. Iparjogvédelmi és Szerzői Jogi Szemle
4 Külföldi iparjogvédelmi hírek 63 Ausztrália A) Az AstraZeneca (Astra) bitorlási pert indított több generikusgyógyszer-gyártó cég ellen, azt állítva, hogy azok bitorolják nagy népszerűségnek örvendő, koleszterinszint-csökkentő, Crestor (rosuvastatin) nevű gyógyszerre vonatkozó három szabadalmát. E szabadalmak tárgya a következő: 1. kis dózisú szabadalom, amely magas koleszterinszint (hypercholesterolemia) kezelésére vonatkozó eljárást igényel, ahol a rosuvastatin kis dózisát adagolják egy páciensnek; 2. HeFH szabadalom, amely eljárást igényel örökletes génmutáció által okozott magas koleszterinszint kezelésére rosuvastatin adagolása útján; 3. kationos szabadalom, amely rosuvastatint és egy szervetlen sót tartalmazó készítményt igényel, amely különleges kémiai tulajdonságokat mutat (vagyis a szervetlen sóban a kation többértékű, a szervetlen só nem hidrokalcit, és a szervetlen só ellenionja nem foszfát). A Szövetségi Bíróság (Federal Court, FC) bírája megállapította, hogy mindhárom szabadalom megvonható azon az alapon, hogy nem új, és nem alapszik feltalálói tevékenységen. Emellett a kis dózisú szabadalommal kapcsolatban az FC megállapította, hogy az Astra nem volt jogosult erre a szabadalomra, és a HeFH-szabadalom nem vonatkozik gyártási módra (manner of manufacture). Ez a döntés fontos következményekkel jár a konkurens gyógyszergyártó vállalatokra nézve, mert azok alig várják, hogy saját generikus rosuvastatinterméküket forgalomba hozhassák; a Crestor ausztráliai forgalma ugyanis 2012-ben mintegy 350 millió dollárt tett ki. Az Astra bejelentette, hogy nem nyugszik bele a döntésbe, és fellebbezni fog. B) Folyamatban van Ausztrália szellemitulajdon-védelmi törvényeinek harmonizálása a külföldi törvényekkel. A április 15-én hatályba lépett, módosított szellemitulajdonvédelmi törvény egyik célja éppen az volt, hogy az ausztrál törvényt harmonizálja Ausztrália legfontosabb kereskedelmi partnereinek törvényeivel, ideértve az amerikai és az európai szellemitulajdon-védelmi törvényeket. E harmonizálási törekvések közepette az ausztrál jogalkotás és a bíróságok egyre növekvő nyomás alá kerültek annak tisztázására, hogy a génszabadalmak engedélyezhetők-e Ausztráliában. A Cancer Voices Australia v. Myriad Genetics Inc.-ügyben az Ausztrál Szövetségi Bíróság (Australian Federal Court, AFC) által nemrég hozott Myriad-döntés megerősítette, hogy elkülönített nukleinsavak szabadalmazhatók Ausztráliában. Minthogy azonban az ügy fellebbezés folytán a Teljes Szövetségi Bírósághoz (Full Federal Court, FFC) került, a génszabadalmak jövője Ausztráliában még bizonytalan. Jelenleg az sem tudható, hogy a harmonizációs törekvés hogyan fogja befolyásolni Ausztráliában a génszabadalmak engedélyezését. Vajon a jogalkotók az európai irányelveket fogják követni, amelyek lehetővé teszik az elkülönített DNS-szekvenciák szabadalmi oltalmát, 8. (118.) évfolyam 5. szám, október
5 64 Dr. Palágyi Tivadar vagy pedig az Amerikai Legfelsőbb Bíróság döntését fogják követni, amely érvénytelenítette az ilyen génszabadalmakat? Az Európai Szabadalmi Hivatal (ESZH) és az Európai Unió Bírósága (Court of Justice of the European Union, CJEU) igenlő választ adott arra a kérdésre, hogy az elkülönített DNS szabadalmazható-e. A biológiai találmányokra vonatkozó európai irányelv 3. cikke szerint a természetes környezetétől elkülönített vagy műszaki eljárással előállított biológiai anyag szabadalom tárgya lehet még akkor is, ha korábban előfordult a természetben, feltéve, hogy kielégíti az egyéb szabadalmazási követelményeket. Az 5. cikk szerint ha egy elem szerkezete megegyezik egy természetes elemével, a kérdéses elem szabadalmazható találmányt képezhet, ha el van különítve az emberi testtől, vagy műszaki eljárás segítségével másként állították elő. Arra a kérdésre, hogy a BRCA1 gén szekvenciáját tartalmazó nukleinsavpróbákra vonatkozó igénypont szabadalmazható-e Európában, az ESZH fellebbezési tanácsa a T 0666/05 számú döntésében igenlő választ adott. A Myriad európai szabadalma ellen felszólalók azzal érveltek, hogy az igényelt próba szekvenciája előfordul a természetben, és ezért nem tekinthető találmánynak, hanem csupán felfedezésnek. A fellebbezési tanács úgy döntött, hogy az igényelt tárgy az Európai Unió biotechnológiai irányelvének 5. cikke alapján szabadalmazható. Európában azonban a génszabadalmak igénypontjainak oltalmi köre módosított értelmű, amit jól szemléltet a CJEU Monsanto-ügyben hozott, C428/08 számú döntése (lásd az Iparjogvédelmi és Szerzői Jogi Szemle augusztusi számának 100. és 101. oldalát). Ebben az ügyben a CJEU döntése nem tette lehetővé a Monsanto számára, hogy érvényesítse a herbiciddel szemben ellenállást mutató enzimvariánsokat kódoló DNS-szekvenciákra vonatkozó igénypontjait. A döntés szerint ugyanis a szabadalom igénypontjai csak akkor védik a DNS-szekvenciát, amikor az kifejti azt a funkciót, amelyért szabadalmaztatták. Így Európában az elkülönített DNS-re vonatkozó igénypontok oltalmi köre olyan termékekre korlátozódik, amelyekben az elkülönített DNS teljesíti funkcióját. Az ausztrál közönség negatív álláspontja a génszabadalmakkal szemben valószínűtlenné teszi, hogy Ausztrália az európai megközelítést követve az ausztrál szabadalmi törvénybe olyan szöveget fog beiktatni, amely lehetővé teszi az elkülönített DNS szabadalmazását. A szakirodalomban széles körben tárgyalt amerikai Myriad-döntés véget vetett az Egyesült Államokban a génszabadalmak engedélyezésének (lásd az Iparjogvédelmi és Szerzői Jogi Szemle augusztusi számának oldalán közölt, Az Amerikai Legfelsőbb Bíróság Myriad-döntése című cikket). Az Amerikai Legfelsőbb Bíróság úgy döntött, hogy a természetes forrásokból származó, elkülönített DNS nem szabadalmazható. E döntés következtében csupán a mesterségesen előállított DNS, így például a cdns szabadalmazható, amelynek a szekvenciája nem fordul elő a genomban, és amelyet emberi beavatkozással állítanak elő, vagyis kívül esik az amerikai szabadalmi törvény természeti törvényekre vonatkozó kizárásán. Iparjogvédelmi és Szerzői Jogi Szemle
6 Külföldi iparjogvédelmi hírek 65 Az ausztrál szabadalmi törvény nem tartalmaz természeti törvényekre vonatkozó kizárást annak ellenére, hogy a jogalkotókat több ízben felszólították a szabadalmi törvény olyan módosítására, hogy az amerikaihoz hasonló módon zárják ki az elkülönített DNS-t a szabadalmazható találmányok köréből. Az ausztrál jogalkotók ezt a kérést mind a két alkalommal elutasították, amikor ez a probléma az ausztrál parlamentben szóba került. Ezért nem várható, hogy az ausztrál törvényhozók törvényben fogják kizárni a génszabadalmakat az oltalmazható találmányok köréből. Az is elképzelhető azonban, hogy az ausztrál bíróságok különösebb indokolás nélkül követni fogják az amerikai Myriad-döntést. Ausztráliában egy találmánynak a szabadalmi törvény (Statute of Monopolies) 6. cikke szerint gyártási módnak kell lennie ahhoz, hogy szabadalmazható legyen. A fentebb említett Cancer Voices Australia v. Myriad Genetics Inc.-ügyben a gyártási módot az AFC egy másik ügyben hozott döntés alapján mesterségesen létrehozott ügyállásként (artificially created state of affairs) magyarázta. A helyes kérdésfeltevés tehát nem arra irányul, hogy az igényelt termék önmagában újonnan létrehozott-e, hanem arra, hogy mesterségesen hozták-e létre azt az ügyállást, amelyben az igényelt termék létezik. Ezért az AFC az elkülönített DNS-t olyannak tekintette, amely a sejtből való elkülönítése következtében mesterségesen létrehozott állapotban létezik. Összehasonlításként említhető, hogy az amerikai Myriad-döntés szerint egy természetesen előforduló DNS-szegmens természeti termék, és a Myriad semmit sem hozott létre. Bár nem szorosan összhangban az ausztrál törvénnyel, ezek az állítások fontosnak tekinthetők az ausztrál törvény szempontjából is, ha az ausztrál bíróságok előtt az eldöntendő, nukleinsavra vonatkozó igénypontok szempontjából vesszük őket számításba. Ilyen keretben szemlélve az a genomikus DNS, amelyben semmi újat nem alkottak, nem tekinthető mesterségesnek, és így nem elégíti ki a gyártási mód követelményt. Összefoglalásként megállapíthatjuk, hogy a gének szabadalmazhatósága élő kérdés marad Ausztráliában, amelyet az ausztrál harmonizálási törekvések ellenére nehezen lehet összhangba hozni akár az amerikai, akár az európai gyakorlattal. Egyesült Királyság A) Az Egyesült Királyságban tervezik a szellemi tulajdon oltalmának kiterjesztését. A szellemitulajdon-védelmi miniszter, Lord Younger szerint az új szellemitulajdon-védelmi törvény által javasolt változások segíteni fognak annak megértésében, hogy a törvény mit véd, csökkenteni fogják a költséges perek számát, és nagyobb biztonságot fognak nyújtani az új minták és technológiák beruházói számára. A javasolt új törvény főbb vonásai a következők. Jogot ad majd ahhoz, hogy az Egyesült Királyság hatályba léptesse az Egységes Szabadalmi Bíróságra vonatkozó egyezményt. Bitorlás esetén szigorúbb büntetések kiszabását teszi majd lehetővé. 8. (118.) évfolyam 5. szám, október
7 66 Dr. Palágyi Tivadar Mintavéleményező szolgálat felállítását és a szabadalomvéleményező szolgálat kiterjesztését javasolja, ami lehetővé teszi, hogy a jogtulajdonosok vagy bárki más felkérhesse az Egyesült Királyság Szellemitulajdon-védelmi Hivatalát szakvélemény adására vagy annak közlésére, hogy egy angol minta vagy szabadalom érvényes-e, vagy hogy azt bitorolják-e. Felhatalmazást fog adni információ megosztására publikálatlan szabadalmi bejelentésekről nemzetközi szabadalmi hivatalok között, hogy ezzel elősegítse a hivatalok hátralékának csökkentését. Lehetővé fogja tenni az Egyesült Királyság számára, hogy csatlakozzék a Hágai Nemzetközi Mintalajstromozási Rendszerhez. A szabadalomtulajdonosok számára lehetővé fogja tenni, hogy szabadalmazott termékeiket olyan webcímmel lássák el, amely kapcsolatot létesít a vonatkozó szabadalom részleteivel, vagyis nem lesz szükség a szabadalom számának közvetlenül a terméken való feltüntetésére. Gyorsítani fogja a viták megoldását. A szellemitulajdon-védelmi miniszter szerint a tervezett rendszabályok inkább fejlődést (evolution), mint forradalmat (revolution) jelentenek, és a törvény könnyebb megértését teszik majd lehetővé, ezáltal elősegítve a szabadalmak nemzetközi engedélyezését, és megkönnyítve a kis és közepes vállalkozások kreatív ötleteinek megvédését. B) A felperes Omega Engineering Inc. (Omega USA) tudományos eszközök, így hőmérők gyártója óta használja az omega védjegyet az Egyesült Királyságban időjárásjelző és légkörinyomás-mérő eszközein, amelyek közül egyesek az időt is mutatják. Az alperes Omega SA (Omega) svájci óragyártó cég, 1906 óta használja az omega védjegyet az Egyesült Királyságban kar- és zsebórákon, és 1948 óta különböző egyéb időmérő készülékeken. Mindkét fél régóta felismerte termékeik összetévesztésének lehetőségét. Ezért számos együttélési megállapodást kötöttek, többek között 1984-ben, amely védjegyeknek az Egyesült Királyságban való lajstromozására vonatkozott. A megegyezés alapján az Omega hozzájárult, hogy az Egyesült Királyságban nem használ vagy lajstromoztat olyan védjegyet, vagy nem kifogásolja az Omega USA által olyan védjegy lajstromozását, amely (egészben vagy részben) omega szóból áll a következő áruk vonatkozásában: tudományos vagy ipari alkalmazásra szolgáló eszközök és készülékek hő vagy hőmérséklet mérésére, jelzésére, ellenőrzésére vagy feljegyzésére (ideértve azokat, amelyek gondoskodnak hő vagy hőmérséklet feljegyzéséről egy bizonyos időn keresztül és/vagy a napi időt mutatják). Az Omega USA május 6-án az Egyesült Királyságban a 9. áruosztályban kérte az ábrás omega védjegy lajstromozását. Az áruk felsorolása megegyezett az évi megállapodás szerintivel, azonban eszközök és készülékek helyett időmérők meghatározás szerepelt benne. Az Omega felszólalt a védjegybejelentés ellen azon az alapon, hogy bár az alkalmazási területek megegyeznek az 1984-es megállapodásban felsoroltakkal, az áruk (időmérők) a Iparjogvédelmi és Szerzői Jogi Szemle
8 Külföldi iparjogvédelmi hírek 67 megegyezés hatálya alá tartoznak, ellentétben az Omega USA álláspontjával, amely szerint az áruk nem esnek a szerződés hatálya alá, és ezért az Omegának nem volt joga felszólalni. Az Egyesült Királyság Szellemitulajdon-védelmi Hivatalának elővizsgálója azon az állásponton volt, hogy az évi megállapodás alapján az Omega nem jogosult felszólalni a bejelentés ellen az árukkal kapcsolatban, mert lényegtelen az az osztály, amelyben az árukat lajstromozni kellett, de lényeges az áruk leírása. Az Omega USA 2011 decemberében eljárást indított az Egyesült Királyságban az Omega ellen az évi megállapodás megszegése miatt, mert az Omega a megállapodást megszegve szólalt fel az időmérőkre vonatkozó lajstromozási kérelem ellen. Az Omega USA 2012 januárjában gyorsított bírósági eljárást kérelmezett. A Felsőbíróság (High Court) megállapította, hogy az időmérőket, amelyek lajstromozását az Omega USA kérte (és amelyek egyéb tudományos funkciókat, így hőmérsékletmérést is végeznek), jogosan lehet lajstromozni mind a 9., mind a 14. áruosztályban. Az évi megállapodás értelmezésével kapcsolatban megállapította, hogy abban nem volt szó áruosztályokról. Ezért az Omega felszólalása ütközött az évi angol védjegytörvény 5(5) cikkével, amely szerint korábbi jogokra nem lehet hivatkozni annak érdekében, hogy meggátolják egy későbbi védjegy lajstromozását, ha a korábbi jogok tulajdonosa hozzájárult az ilyen lajstromozáshoz. A fentiek alapján a Felsőbíróság úgy döntött, hogy az Omega megszegte az évi megállapodást, amikor felszólalt az időmérőkre vonatkozó lajstromozási kérelem ellen. Az ügy egyértelmű tanulsága, hogy a védjegyek együttélésére vonatkozó megállapodásokat rendkívül megfontoltan és alaposan kell megszövegezni. C) Arnold bíró március 22-én hozott döntésében megállapította, hogy érvénytelen a Nespresso EP B1 számú szabadalma, amely olyan extrakciós rendszerre vonatkozik, amely egy kávéfőző gépet és forró italok főzésére szolgáló kapszulát foglal magában, és ha érvényes lenne, a Dualit nem bitorolná a megfelelő kapszulák szállításával. Arnold bíró azon az alapon tekintette a szabadalmat érvénytelennek, hogy a szabadalom bejelentője nem jogosultan igényelt elsőbbséget, és újdonságát lerontotta ennek az elsőbbségi bejelentésnek a publikálása, valamint két korábbi használat. Arnold bíró szerint ha a szabadalom érvényes volt, bár a Dualit kapszulái lényeges eszközök voltak az évi szabadalmi törvény 60(2) cikkének értelmében, használatuk az eszpresszó kávéfőző gépben nem képezte a szabadalom bitorlását. Az alperes Dualit olyan kávékapszulák szállítója és elosztója volt, amelyeket úgy árusítottak, hogy azok használhatók a Nespresso kávégépeiben. Azt követően, hogy a Dualit engedélyt kapott a Harrods áruházban való árusításra, a Nespresso a szabadalmi törvény 60(2) cikkére hivatkozva beperelte a Dualitot szabadalmának közvetett bitorlásáért azon az alapon, hogy a Dualit nx kapszulákat szállít bárkinek, kivéve a használati engedélyest vagy egyéb olyan személyt, aki jogosult a találmányt gyakorlatba venni, és ez egyezik azzal, hogy a találmány gyakorlatba vételéhez fontos eszközt szolgáltat. 8. (118.) évfolyam 5. szám, október
9 68 Dr. Palágyi Tivadar A döntés különösen érdekesnek tekinthető azért, mert ez volt az első olyan döntés, ahol az angol bíróság alkalmazta azt a többtényezős próbát, amelyet Lord Neuberger a Schütz v. Werit-ügyben ismertetett a törvény 60(1) cikke szerinti gyakorlatba vétel (making) értelmezéséhez. A döntés azért is érdekes, mert a bíró megfontolás tárgyává tette a lényeges és megszokott kereskedelmi termék kifejezés jelentését. Arnold bíró megállapította, hogy a vásárlót érintő kimondott korlátozások hiányában egy Nespresso gép tulajdonosa közvetve licenciát kapott arra, hogy beszerezzen és a géppel használjon odaillő kapszulákat. Arnold bíró azt is megállapította, hogy a Nespresso azzal, hogy hozzájárult a Nespresso gép gyártásához és eladásához, kimerítette a szabadalom által biztosított jogát a gép használatára a kapszulákból kávékészítéssel kapcsolatban. Ennek megfelelően a Nespresso kimerítette a jogát arra, hogy a szabadalom alapján ellenőrizze azt a forrást, amelyből a Nespresso kávégépek tulajdonosai beszerzik a kapszulákat. Arnold bíró megállapította, hogy a Dualit kapszulái olyan eszköz forrását képezték, amely a szabadalom lényeges elemére vonatkozott, és hogy a kapszula a találmány szerinti tanítás megvalósításához járult hozzá. Ez összhangban volt azzal a megközelítéssel, amelyet a német bíróság fogadott el, és amely szerint harmadik feleknek nem kell megengedni, hogy hasznot húzzanak a találmányból olyan eszközök szolgáltatásával, amelyeknek a piacát a találmány hozta létre. A Dualit többek között azzal védekezett a bitorlás ellen, hogy a Nespresso stílusú kávékapszulák a szabadalmi törvény 60(3) cikke értelmében szokásos kereskedelmi termékek voltak. Arnold bíró ezt kétségbe vonta, mert szerinte ahhoz, hogy egy termék szokásos kereskedelmi terméknek minősüljön, olyannak kell lennie, amilyet kereskedelmileg többféle felhasználással szállítanak; viszont egy kávékapszula korlátozott felhasználású, és nem minősíthető szokásos kereskedelmi terméknek. A végső kérdés az volt, hogy a Dualit kapszulái a találmány gyakorlatba vételére alkalmas eszközök voltak-e, vagyis olyan eszközök, amelyeket egy olyan személy, aki a Dualit kapszulát egy Nespresso kávégépben használja, megvalósítja a szabadalom 1. igénypontja szerinti rendszert. Arnold bíró a Schütz v. Werit-ügyben ismertetett multifunkcionális próbára utalva megállapította, hogy egy fogyasztó nem vette gyakorlatba a rendszert. Arnold bíró ezt a döntését arra a megállapításra alapozta, hogy a kapszula teljesen mellékes része az igényelt rendszernek, és véleménye szerint a kapszula jelenléte vagy távolléte nem befolyásolja a gép működését vagy gazdasági értékét. A bíró szerint mind a kapszula, mind a gép kereskedelmileg függetlenül létezik. Emellett, minthogy a kapszulák fogyaszthatók, egy kávégép vásárlója feltételezi, hogy szabadon választhatja meg a gépben felhasználandó kapszulák beszerzési forrásait. Bár a bíró elismerte, hogy a kapszula fontos eszköz, megállapította, hogy az nem képezi a gép működésére vonatkozó szabadalom találmányi gondolatának részét. Végül Arnold bíró megjegyezte, hogy a gép tulajdonosa a gépnek kávékészítésre való felhasználásakor nem tesz olyasmit, amit szokás szerint egy termék javításaként vagy ké- Iparjogvédelmi és Szerzői Jogi Szemle
10 Külföldi iparjogvédelmi hírek 69 szítéseként írnak le. Ezen az alapon a Nespresso gép tulajdonosai nem valósították meg az igényelt rendszert, amikor Dualit kapszulákat vásároltak. Egyiptom Az Egyiptomi Védjegyhivatal június 1-jén elkezdte az elfogadott védjegyek online publikálását. Ennek megfelelően a hivatalos közlöny papírváltozatát már nem adják ki. A hivatal weboldalán csak a publikált védjegyek olvashatók. Európai Szabadalmi Hivatal Az Iparjogvédelmi és Szerzői Jogi Szemle augusztusi számának oldalán közöltünk egy cikket Az Amerikai Legfelsőbb Bíróság Myriad-döntése címmel, amely kimondja, hogy az amerikai szabadalmi törvény 101. cikke alapján nem szabadalmazható egy természetben előforduló DNS-szegmens a humán genomtól való elválasztás után. Ez a döntés ellentétes az Európai Szabadalmi Hivatal (ESZH) álláspontjával. Ennek bizonyítékaként hivatkozunk az ESZH-nak a Howard Florey Research Institute (HFRI) preprorelaxinügyében hozott döntésére. Az ESZH a HFRI számára szabadalmat adott az 1. igénypont alábbi szövegével: Humán H2 preprorelaxint kódoló DNS-szegmentum, ahol az említett H2 preprorelaxin aminosav-szekvenciáját a 2. ábrán mutatjuk be. A szabadalom ellen felszólalt az Európai Parlament Zöld Frakciója azon az alapon, hogy amit a szabadalomban igényelnek, az nem találmány, hanem felfedezés, és hogy humán génre szabadalom engedélyezése közrendbe vagy közerkölcsbe ütközik. A HFRI azt bizonyította, hogy a H2 preprorelaxint kódoló DNS-ben intronok vannak, vagyis a természetes anyag kiegészítő aminosavakat tartalmaz, amelyek nincsenek jelen a 2. ábrán bemutatott aminosav-szekvenciában. A Felszólalási Osztály azonban jelezte, hogy döntését nem erre a különbségre alapozta, és hogy döntése ugyanaz lenne akkor is, ha a humán relaxint kódoló genomikus DNS-szekvenciák lennének az igénypontok oltalmi körében. Ugyanis bizonyították, hogy az igénypontban meghatározott relaxin létezése a feltalálás előtt ismeretlen volt, és az ESZH irányelvei lehetővé teszik olyan természetes anyagok újdonságának az elismerését, amelyeket első ízben különítettek el, ha korábban nem ismerték fel a létezésüket. Ezért a Felszólalási Osztály következtetése szerint az igénypont új. A Felszólalási Osztály azt az érvelést is elutasította, hogy az igényelt találmány csupán felfedezés, mert ez nem egyeztethető össze a régóta fennálló európai gyakorlattal az irányelvekben felsorolt egyéb természetes anyagok szabadalmazhatósága tekintetében. Itt megjegyezzük, hogy a biotechnológiai találmányok európai uniós irányelve és a vonatkozó ESZH-szabályok szerint a gének és azok részleges szekvenciái csak akkor szabadalmazhatók, ha a szabadalmi bejelentés leírása kinyilvánítja a gén vagy a szekvencia ipari 8. (118.) évfolyam 5. szám, október
11 70 Dr. Palágyi Tivadar alkalmazását. Az irányelvek bevezetője megállapítja, hogy egy DNS-szekvencia a funkció jelzése nélkül nem tartalmaz műszaki információt, és ezért nem szabadalmazható. Európai Törvényszék A Continental Bulldog Club Deutschland ev (CBC) közösségi védjegyként kívánta lajstromoztatni a Continental szót kutyákra és kutyaetetési szolgáltatásokra. A Belső Piaci Harmonizációs Hivatal (Office for Harmonization in the Internal Market, BPHH) elutasította a bejelentést, megállapítva, hogy a lajstromoztatni kívánt szó leíró jellegű a continental buldog kutyafajtára, ezért a védjegy nélkülözi a megkülönböztető jelleget. Ezt a döntést fenntartotta a BPHH fellebbezési tanácsa is. Ezt követően a CBC az Európai Törvényszékhez (General Court, GC) nyújtott be fellebbezést. A GC megállapította, hogy ebben az esetben az érdekelt közönség körébe általában az állattartási szolgáltatásokban érdekelt állatbarátok, a kutyatenyésztők és a kisállat-kereskedők tartoznak. A vonatkozó árukat és szolgáltatásokat nem naponként keresik vagy vásárolják, ezért a figyelem szintje a szokásosnál magasabb. Minthogy a continental szó leíró jellegű, a GC szerint döntőnek lehet tekinteni, hogy buldogeledelt megjelölő szóként is lehet érteni, különös tekintettel arra, hogy számos weboldal utal olyan kutyaeledelre, amelyet a Svájci Kinológiai Társaság elismert. A CBC azzal érvelt, hogy a continental bulldog még nem hivatalosan elismert fajta, és a bejelentés nem utasítható el azon az alapon, hogy fennáll annak a veszélye, hogy a védjegyet a jövőben deszkriptívnek tekintenék. A GC azonban azt látta bizonyítottnak, hogy a kifejezést Svájcban már 2004-ben elismerték, és az Európai Unióban a közönség érdekelt része hozzáfér olyan német és svájci weboldalakhoz, amelyek ezt a tájékoztatást tartalmazzák. Ennek megfelelően az érdekelt közönségnek legalább egy része azon a véleményen lehet, hogy a Continental Bulldog kifejezés kutyaeledellel kapcsolatos. A fentiekre tekintettel a GC fenntartotta a BPHH fellebbezési tanácsának a döntését, és elutasította a CBC védjegykérelmét. Az Európai Unió Bírósága Az Európai Unió Bírósága (Court of Justice of the European Union, CJEU) december 19-én hozott döntést a Leno Merken BV v. Hagelkruis Beheer BV-ügyben arról a kérdésről, hogy egy közösségi védjegy valódi használatának megítélésében milyen szerepet játszik a területi lefedettség, illetve hogy egyetlen tagországban való használat elegendő lehet-e a valódi használat megítéléséhez. Az ügy előzménye, hogy egy, a Benelux Szellemitulajdon-védelmi Hivatal előtti felszólalási ügyben az omel közösségi védjegy tulajdonosa kétségbe vonta a korábbi onel közösségi védjegy valódi használatát. Egyetértettek abban, hogy az utóbbi védjegyet, amelyet a 35., Iparjogvédelmi és Szerzői Jogi Szemle
12 Külföldi iparjogvédelmi hírek 71 a 41. és a 42. áruosztályban lajstromoztak, használták Hollandiában, de Hollandia határain kívül nem. A felszólalást a hivatal elutasította, mert abból indult ki, hogy a Hollandiában való használat nem elegendő ebben az ügyben. A felszólaló fellebbezett a Hágai Fellebbezési Bírósághoz, ez pedig kérdéseket intézett a CJEU-hoz. A kérdések lényege az volt, hogy a 207/2009 számú Európai rendelet 15(1) cikkét lehet-e úgy értelmezni, hogy egy közösségi védjegy egyetlen állam határain belül való használata elegendő a védjegy tényleges használatának a megállapításához. A CJEU a kérdésekre az alábbi válaszokat adta. A közösségi védjegyre vonatkozó 207/2009 számú rendelet 15(1) cikkét úgy kell értelmezni, hogy a tagországok területi határaitól el kell tekinteni annak megítélésekor, hogy egy védjegyet ténylegesen használnak-e a Közösségben. Egy közösségi védjegyet a 207/2009 számú rendelet 15(1) cikke értelmében ténylegesen használnak, ha a használat lényeges funkciójával összhangban és abból a célból történik, hogy piacmegosztást tartsanak fenn vagy hozzanak létre az Európai Közösségen belül a védjegy által fedett árukkal vagy szolgáltatásokkal kapcsolatban. Az ítélkező bíróság feladata, hogy megállapítsa, alapvetően kielégítik-e ezeket a feltételeket, figyelembe véve az összes lényeges tényt és körülményt, ideértve a vonatkozó piac jellemzőit, a védjegy által védett áruk vagy szolgáltatások jellegét, valamint a használat területi mértékét, gyakoriságát és rendszerességét. Franciaország Az események azt mutatják, hogy a versenyjogi hatóságok súlyos büntetést szabnak ki az olyan versenyellenes gyakorlatért, amelynek célja, hogy késleltesse a generikus gyógyszerek piacra vitelét. A hatóságok érdeke az ilyen gyakorlat követésében többek között azzal magyarázható, hogy a generikus gyógyszerek piacra kerülése komoly mértékben csökkentheti az egészségügy finanszírozási szükségletét. Az Európai Bizottság (EB) már végzett ilyen vizsgálatokat. Ennek keretében 2005-ben 60 millió euró büntetést szabott ki az AstraZenecára, mert az jogsértőn késleltette generikus gyógyszerek piacra jutását. Az EB június 19-i döntésével 146 millió euró büntetést rótt ki a Lundbeck gyógyszeripari csoportra hasonló célból kötött versenyellenes megállapodásokért. A Francia Versenyhivatal is vizsgálódik ezen a területen május 14-i döntése példa arra, hogyan küzd az olyan gyakorlat ellen, amely késlelteti a generikus gyógyszerek piacra vitelét. Ebben az ügyben ez a hatóság 40,6 millió euró büntetést rótt ki a Sanofi-Aventis gyógyszeripari vállalatra azért a magatartásért, amellyel becsmérelte olyan generikus gyógyszerek forgalmazását, amelyek versenyeztek vezető gyógyszerével, a Plavix-szal, a világ negyedik legkelendőbb gyógyszerével. A versenyhatóság azt kifogásolta, hogy a Sanofi- Aventis olyan helytelen tájékoztatást adott az orvosoknak és a gyógyszerészeknek, amely 8. (118.) évfolyam 5. szám, október
13 72 Dr. Palágyi Tivadar rossz hírét keltette a Plavix-szal versengő generikus gyógyszereknek, kétségbe vonva azok hatékonyságát és biztonságát a Sanofi-Aventis által forgalmazott Plavix javára. A versenyhivatal megjegyezte továbbá, hogy az említett félrevezető szöveg a generikus helyettesítési mechanizmus két szakaszában korlátozta a versenyt: először a gyógyszer felírásának szakaszában, arra buzdítva az orvosokat, hogy a Plavix-recepteket lássák el a nem helyettesíthető felirattal, majd a helyettesítési szakaszban, arra ösztönözve a gyógyszerészeket, hogy a Plavixot válasszák a versenytársak generikus gyógyszerei helyett. A versenyhatóság szerint ezek az eljárások, amelyeket éppen a Plavix-szal versengő generikus gyógyszerek forgalomba hozatalának időpontjában követett a Sanofi-Aventis, ártottak a gazdaságnak, különösen azért, mert eredményükként a generikus gyógyszerek piaci behatolása rendellenesen alacsony volt. Hollandia Az elmúlt néhány év alatt a Lundbeck Cipralex-re vonatkozó szabadalmait a világ számos országában megsemmisítési keresettel támadták meg. A kasszasikernek bizonyult Cipralex egy antidepresszáns gyógyszer, amely hatóanyagként escitalopramot, a többek között Cipramil néven forgalmazott racém elegy (S)-enantiomerjét tartalmazza hatóanyagként. A Cipramilt Hollandiában az 1977-ben benyújtott, C számú szabadalom és a számú kiegészítő oltalmi tanúsítvány (SPC) védte; az utóbbi 2002-ben járt le. A Lundbeck 1989-ben nyújtott be európai szabadalmi bejelentést a Cipralex-re. Ennek alapján végül a B1 számú európai szabadalmat engedélyezték, amely 2009-ben járt le. A megfelelő, számú SPC 2014-ig érvényes. Az EP B1 és a számú SPC érvényességét 2008 óta perlik Hollandiában. Az EP B1-nek két független igénypontja van: az 1. igénypont magára a Cipralex termékre irányul, a 6. igénypont a Cipralex sztereoszelektív szintézisére vonatkozik ben a Holland Szabadalmi Bíróság úgy döntött, hogy mind az 1., mind a 6. igénypont érvénytelen, ugyanis megállapította a következőket: az 1. igénypont új volt, de nélkülözte a feltalálói tevékenységet (az Európai Szabadalmi Hivatal megalapozott esetjoga szerint), a 6. igénypont kézenfekvő volt, és nélkülözte a feltalálói tevékenységet a Lundbeck számú USA-beli szabadalma és a szakember szokásos általános szaktudásának kombinálása alapján. A Lundbeck a Holland Fellebbezési Bíróságnál nyújtott be fellebbezést. Ez a bíróság részben felülbírálta a Holland Szabadalmi Bíróság döntését. Megerősítette, hogy az 1. igénypont új volt, de nem alapult feltalálói tevékenységen. A 6. igénypontot azonban nem találta kézenfekvőnek, így érvényesnek ítélte. Az SPC-vel kapcsolatban úgy döntött, hogy az érvé- Iparjogvédelmi és Szerzői Jogi Szemle
14 Külföldi iparjogvédelmi hírek 73 nyes, amennyiben a 6. igénypont szerinti eljárással előállított termékre vonatkozik. Ennek megfelelően az egyéb módszerekkel előállított Cipralex nem bitorolja az SPC-t. A Lundbeck 2012 februárjában fellebbezést nyújtott be a Holland Legfelsőbb Bíróságon, ahol a szóbeli tárgyalásra novemberben került sor március 8-án a Holland Legfelsőbb Bíróság főtanácsnoka közzétette véleményét, amely megerősítette a Holland Fellebbezési Bíróság döntését. Végső döntése 2013 második felében várható. Horvátország A) Horvátország július 1-jén csatlakozott az Európai Unióhoz, ezért a július 1- je előtt benyújtott közösségi védjegyek és közösségi minták hatálya önműködően kiterjed Horvátországra. Az ilyen védjegyek és minták tulajdonosainak nem kell semmilyen lépést sem tenniük védjegyük vagy mintáik horvátországi kiterjesztésére, mert ez július 1- jén önműködően megtörtént. Ezért illetéket sem kell fizetni. A január 1. és július 1. között benyújtott közösségi védjegyek ellen a korábban jóhiszeműen megszerzett horvát jogok alapján fel lehet szólalni, illetve a közösségi védjegyek megsemmisítését lehet kérni. Egy Horvátország csatlakozási időpontja előtt jóhiszeműen lajstromozott vagy szerzett korábbi nemzeti jogot fel lehet használni egy Horvátországra kiterjesztett közösségi védjegy vagy közösségi minta használatának megtiltására július 1-jétől kezdve a horvát nyelv elismert közösségi védjegy- és mintanyelvvé vált, és közösségi védjegy- és mintabejelentéseket ettől az időponttól kezdve horvát nyelven is be lehet nyújtani. B) Horvátországban kiegészítő oltalmi tanúsítványt (Supplementary Protection Certificate, SPC) az Európai Unióhoz való csatlakozás időpontjától, vagyis július 1- jétől kezdve lehet kapni. A horvát alapszabadalom tulajdonosa az Európai Unióhoz való csatlakozás időpontjától számított hat hónapon belül folyamodhat SPC-ért, feltéve, hogy a forgalmazási engedélyt az Európai Unióban a csatlakozás napjáig már megadták, vagy Horvátországban január 1. után már engedélyezték. Az SPC engedélyezésének követelményei: a) a terméket hatályban levő alapszabadalom védi, b) a forgalmazási engedélyt már megadták, és ez az első ilyen engedély, c) az alapszabadalom még nem képezte SPC tárgyát. Az SPC iránti kérelmet a forgalmazási engedély megadásának időpontjától számított hat hónapon belül kell kiadni; ha azonban a forgalmazási engedélyt az alapszabadalom engedélyezése előtt adták meg, a kérelmet a szabadalom engedélyezésének publikálásától számított hat hónapon belül kell benyújtani. 8. (118.) évfolyam 5. szám, október
15 74 Dr. Palágyi Tivadar Az SPC oltalmi idejét úgy kell meghatározni, hogy ki kell számítani az alapszabadalom megadási időpontjától a forgalmazási engedély megadásáig eltelt időt, és abból le kell vonni öt évet; az SPC maximális oltalmi ideje azonban öt év. India Az Indiai Szabadalmi Hivatal június 12-én értesítést tett közzé a szabadalmi törvény végrehajtási utasításának tervezett módosításáról. A változtatások elsődleges célja a szabadalmazással kapcsolatos eljárások díjának a növelése. A tervezet szerint a szabadalmazási eljárással kapcsolatos minden díjat megkétszereznek, kivéve a korai publikálást, a kényszerengedély kérelmezését és a szabadalom megvonási eljárását, amelyek díjmentesek. 10% többletet kell fizetni minden olyan esetben, amikor a bejelentő az egyes beadványokat nem elektronikus úton nyújtja be. Japán A) A Japán Szabadalmi Hivatal publikálta a évi bejelentési és lajstromozási adatokat ben a szabadalmi bejelentések száma (2011-hez képest 100,1%), a használatiminta-bejelentések száma 8112 (2011-hez képest 101,6%), a mintabejelentések száma (2011-hez képest 105,1%) és a védjegybejelentések száma (2011-hez képest 110,1%) volt ben a lajstromozások száma szabadalmak esetében (2011-hez képest 115,3%), használati minták esetében 8054 (2011-hez képest 106,0%), mintabejelentések esetében (2011-hez képest 107,9%) és védjegyek esetében (2011-hez képest 107,9%) volt. B) A hivatal május 1-jén bejelentette, hogy az Indonéziai Szellemitulajdon-jogok Általános Igazgatóságával folytatott megbeszélések alapján a szabadalmi bejelentések elővizsgálatának meggyorsítására szolgáló (PPH-) programra vonatkozó ideiglenes megállapodást írtak alá, amely június 1-jén lépett hatályba. C) A Japán Szabadalmi Hivatal június 1-jétől kezdve az Indonéz Szellemitulajdonjogok Általános Igazgatósága számára nemzetközi (PCT-) bejelentések nemzetközi kutatását és elővizsgálatát fogja elvégezni. D) A japán kormány április 17-én az ipari versenyképességgel kapcsolatos konferencián bejelentette, hogy gyorsítani fogja a vizsgálatok időtartamát úgy, hogy a vizsgálati kérelem benyújtásától a vizsgálat befejezéséig eltelt idő egyetlen vizsgálat esetén se haladja meg a 36 hónapot. E) A Japán Szabadalmi Hivatal honlapján május 1-jén tájékoztatás jelent meg arról, hogy új védjegytípusokat vezetnek be, és szélesítik a védjegyrendszer szervezetét. Az új Iparjogvédelmi és Szerzői Jogi Szemle
16 Külföldi iparjogvédelmi hírek 75 védjegytípusok a védjegytörvény módosítása után a következőkre terjednek ki: mozgások, hologramok, színek körvonalak nélkül, helyzetek és hangok. Később tervezik bevezetni a szagokra, struktúrákra és ízekre vonatkozó védjegyeket. Kanada A) A Kanadai Szellemitulajdon-védelmi Hivatal (Canadian Intellectual Property Office, CIPO) június 10-én kiegészítő irányelveket publikált a gyógyászati felhasználásra vonatkozó szabadalmi igénypontok vizsgálatához. A CIPO az orvosi kezelésre vonatkozó eljárásokat nem tekinti szabadalmazhatóknak, mert azok a szabadalmi törvény 2. cikke szerint a találmány meghatározásának körén kívül esnek. Ezzel szemben a gyógyszerek alkalmazására vonatkozó igénypontok szabadalmazhatók. Az új irányelvek a dózistartományokat említő igénypontok vizsgálatára összpontosítanak, és megerősítik, hogy az ilyen igénypontokat összhangban a korábbi irányelvekkel szintén célzatosan kell megszerkeszteni, ideértve a lényeges igényponti elemek azonosítását. Ha megállapítható, hogy egy lényeges elem csupán arra szolgál, hogy az orvos egy páciens kezelési módjára utasítson, és nem azt mondja meg, hogy mit kell használni a páciens kezelésére, ez arra a következtetésre vezet, hogy az igényelt alkalmazás orvosi kezelési eljárásnak felel meg. Ilyen esetben az elővizsgálónak a szabadalmi törvény 2. cikke alapján el kell utasítania az igénypontot. B) A Kanadai Legfelsőbb Bíróság május 16-i döntésével az Eli Lilly Canada Inc. (Eli Lilly) v. Novopharm Ltd. (Novopharm)-ügyben megtiltotta, hogy a Szövetségi Fellebbezési Bíróság (Federal Court of Appeal) döntése ellen fellebbezést nyújtsanak be. Az eljárás a hasznosság követelményére, különösen a szabadalmi ígéret tanára vonatkozott. A tan szerint ha a szabadalmi bejelentés leírása határozott ígéretet tartalmaz, a hasznosságot ehhez az ígérethez kell mérni. Ez eltérő attól a szokásos követelménytől, hogy a szabadalomtulajdonosnak csupán szemernyi hasznosságot kell bizonyítania ahhoz, hogy a szabadalom érvényes legyen. Az Eli Lilly pert indított a Novopharm ellen azt állítva, hogy az utóbbi bitorolja olanzapinszabadalmát. Az olanzapin skizofrénia kezelésére használható, és első ízben 1980-ban szabadalmaztatták ( számú kanadai szabadalom) 15 milliárdnál több szerkezetileg hasonló vegyület egyikeként. Később, 1998-ban az Eli Lilly egy kiválasztási szabadalmának tárgyát képezte ( számú kanadai szabadalom). Az Eli Lilly szerint a Novopharm ezt az utóbbi szabadalmát bitorolta. Az elsőfokú bíróság (Federal Court) bírája, O Reilly elutasította a bitorlási keresetet, megállapítva, hogy az 1998-ban engedélyezett szabadalom érvénytelen volt, mert nem képviselt találmányt a korábbi szabadalomban kinyilvánított vegyületekhez viszonyítva. Emellett a szabadalmat hasznosság hiánya, nem kielégítő kinyilvánítás, újdonsághiány és kettős szabadalmazás miatt érvénytelennek nyilvánította. 8. (118.) évfolyam 5. szám, október
17 76 Dr. Palágyi Tivadar Az Eli Lilly a Szövetségi Fellebbezési Bíróságnál nyújtott be fellebbezést. Ez a bíróság megállapította, hogy az elsőfokú bíró tévedett, amikor egy kiválasztási találmány feltételeit olyan független alapnak tekintette, amelyre támaszkodva meg lehet támadni a szabadalom érvényességét. Azt is megállapította, hogy az 1998-as szabadalom új volt, nem volt kézenfekvő, és kettős szabadalmazás miatt sem volt érvénytelen. A hasznosság és a kinyilvánítás elégtelenségének kérdését visszautalta az elsőfokú bíróságnak. Az ügyet újból kézhez kapó O Reilly bíró megállapította, hogy a szabadalom kinyilvánítását kielégítőnek lehet tekinteni, azonban a szabadalom hasznosság hiánya miatt érvénytelen. Ugyanis úgy értelmezte a szabadalmat, hogy annak ígérete szerint az olanzapin lényegesen jobbnak bizonyult a klinikai kezelések során, mint egyéb ismert antipszichotikumok, és megállapította, hogy a bejelentés benyújtásának időpontjában nem volt egészséges és világos érvelési vonal vagy prima facie ésszerű következtetés, amely a feltalálókat a bejelentés időpontjában elérhető bizonyítéktól a határozott ígérethez vezette volna. A bíróság elutasította Eli Lilly fellebbezését. A szabadalmi ígéret tana a bíróságokon kívül komoly kritikát vont maga után novemberében az Eli Lilly döntőbíráskodási szándéknyilatkozatot nyújtott be, amelyben kijelentette, hogy a kanadai bíróság által létrehozott hasznossági követelmény nincs összhangban Kanada szerződéses kötelezettségeivel, és a törvényben nem rögzített ígérettant a világ egyetlen más joggyakorlatában sem alkalmazzák. C) A Pfizer Canada Inc (Pfizer) v. Pharmascience Inc. (Pharmascience)-ügyben a Szövetségi Bíróság (Federal Court) februárjában hozott döntést. A Pfizer számú kanadai szabadalmának megtámadott 3. igénypontját Hughes bíró a kövezetkőzőképpen szövegezte meg: Pregabalin vagy racemátjának gyógyászatilag hatásos mennyisége fájdalom kezelésére való felhasználáshoz egy emlősben. Hughes bíró szerint ebben az igénypontban a fájdalom (pain) kifejezés egyaránt vonatkozik heveny és idült fájdalomra. A Pfizer balszerencséjére maga a feltaláló állította, hogy a pregabalin nem blokkolja a heveny fájdalmat. Ezt Hughes bíró a hatékonyság hiánya beismerésének tekintette, és megállapította, hogy ezért a 3. igénypont érvénytelen volt, mert olyan fájdalomformára is vonatkozik, amelyet nem lehet kezelni. Emellett a bíró vizsgálta a racemát kifejezés jelenlétét a 3. igénypontban. A leírásban sehol nem említették a racemát szót, és semmiféle értelmezés nem vezetett egy szakembert ahhoz, hogy feltételezze a racemát hasznosságát fájdalomkezelésben. Ennek megfelelően a 3. igénypont érvénytelen volt a racemát szó jelenléte miatt, amelynek hasznosságát fájdalom kezelésében nem lehetett józanul megjósolni. Itt érdemes megjegyezni, hogy a szabadalmas 2005-ben a szabadalom újbóli megadásáért (re-issue) folyamodott, kérve 15 új igénypont beiktatását pregabalinra, de a racemátra nem, ahol minden egyes igénypont a fájdalom eltérő konkrét formájára vonatkozott. A re-issue kérelmet engedélyezték, azonban a szabadalmas a kérelmet ismeretlen okból visszavonta. Iparjogvédelmi és Szerzői Jogi Szemle
18 Külföldi iparjogvédelmi hírek 77 Hughes bíró megállapította, hogy a döntés eltérő lehetett volna, ha az igénypontok csak pregabalinra és bizonyos fájdalomtípusokra vonatkoznak. A fenti ügy tanulsága, hogy Kanadában, ahol nincs korlátozás sem a főigénypontok, sem az aligénypontok számával kapcsolatban, célszerű minden előnyös kiviteli alakot külön igénypontban igényelni. D) március 12-én a Szövetségi Bíróság elutasította az Apotexnek azt a keresetét, amelyben azt kérte a bíróságtól hogy a Lundbeck escitalopramra vonatkozó szabadalmát minősítse érvénytelennek. A bíróság a szabadalmat érvényesnek nyilvánította, és azt is megállapította, hogy az Apotex és az Apotex Pharmachem bitorolta a Lundbeck szabadalmát. Az escitalopram a korábban ismert citalopram S-enantiomerje. A Lundbeck szabadalmával kapcsolatban korábban a Szöetségi Bíróságnak ugyanez a bírája hozott döntést: 2009-ben a bíró megtiltotta, hogy az egészségügyi miniszter engedélyt adjon az Apotexnek, a Mylannak és a Cobaltnak generikus escitalopramtermékeik forgalomba hozatalára. A generikus gyártók fellebbezéseit a Szövetségi Fellebbezési Bíróság elutasította, és a Legfelsőbb Bíróság (Supreme Court) nem engedélyezte a további fellebbezést. A most tárgyalt döntés tárgya az Apotex támadása a Lundbeck szabadalma ellen, aminek kapcsán a Lundbeck ellenkeresetet nyújtott be saját szabadalma érvényességének és az Apotex és az Apotex Pharmachem általi bitorlásának a megállapítása érdekében. Az Apotex szerint a Lundbeck szabadalma kézenfekvő volt. A Szövetségi Bíróság először ezt a kérdést vette szemügyre, és megállapította, hogy a találmányi gondolat az escitalopramra mint antidepresszáns gyógyszerre vonatkozott. A kérdés elemzése során azt vizsgálta, hogy a szakember motiválva volt-e az escitalopmramhoz való eljutásra, és hogy egyszerű és kézenfekvő volt-e, hogy a racemát (citalopram) rezolválására használt technika az escitalopram szintetizálására eredményes lesz. Bár a Lundbeck motiválva volt a citalopram rezolválására, a Szövetségi Bíróság nézete szerint a motiváció általában egy semleges tényező. Ha a motiváció valakit erősebben inspirál valaminek a kipróbálására vagy arra, hogy a megközelítések szélesebb körét próbálja ki, a kísérletek egy bizonyos pontnál többé már nem minősülnek rutinmunkának, vagyis bizonyos mértékű feltalálói tevékenység is van a megoldásban. A bíróság nézete szerint a kézenfekvőség abból a szempontból vizsgálható, hogy kézenfekvő volt-e bizonyos technikákat kipróbálni, és hogy egy bizonyos pontnál a a kísérletező csalódva feladja-e a próbálkozást. A bíróság szerint 1988-ban sokféle technika volt felhasználható a citalopram enantiomerjeinek rezolválására vagy előállítására. Nem volt azonban ismert egy konkrét kézenfekvő technika, amely eredményes lett volna, minthogy a technikák számos tényezőt és változót foglaltak magukban, amelyeket figyelembe kellett venni, és így a Szövetségi Bíróság arra a következtetésre jutott, hogy az irodalmi adatok olyan összeállítása, amely a (+)-citalopramhoz vezethetett volna, jelentős mértékű feltalálói tevékenységet igényelt. 8. (118.) évfolyam 5. szám, október
19 78 Dr. Palágyi Tivadar Az újdonsággal kapcsolatban megállapította, hogy a citalopramra vonatkozó technika állása nem ismertette, hogyan kell rezolválni az enantiomereket, és nem nyilvánította ki az escitalopram gyógyászati hatásait. Valójában a korábbi publikációk azt jósolták, hogy a nagyobb fokú aktivitást nem az S-, hanem az R-enantiomer fogja mutatni. Ezután a Szövetségi Bíróság az Apotexnek azt az állítását vizsgálta, hogy a Lundbeck szabadalma nem hasznos. Ezt az állítást az Apotex arra alapozta, hogy egy évi szabadalmi bejelentésében a Lundbeck az escitalopram pamoesavas sójáról kijelentette, hogy az toxikus. A Legfelsőbb Bíróság azonban ezt nem tekintette alátámasztott állításnak, mert azt az Apotex semmivel sem bizonyította; ezzel szemben a Lundbeck bizonyította, hogy ez a só nem volt toxikus patkányokban, és ezért a Legfelsőbb Bíróság elutasította az Apotexnek ezt az állítását. Ellenkeresetében a Lundbeck az Apotexet és az Apotex Pharmachemet bitorlással vádolta. Ez a két vállalat elismerte a bitorlást, ha a szabadalmat érvényesnek tekintik. Abban bízva, hogy forgalmazási engedélyt fog kapni, az Apotex készletet halmozott fel escitalopramból, amelyet külföldi leányvállalatoknak adott el egy év alatt. A Szövetségi Bíróság megítélése szerint a készletfelhalmozás és a külföldi vállalatoknak való eladás nem indokolt büntető rendszabályokat. Ugyanakkor helyt adott a Lundbeck azon kérésének, hogy az Apotex adjon számot arról a haszonról, amelyre a Lundbeck szabadalmának használata révén tett szert. E döntésének meghozatalakor a Legfelsőbb Bíróság mellékesnek tekintette (1) azt a tényt, hogy a Lundbeck nem bizonyította, hogy bármilyen kárt szenvedett volna azokon a külföldi piacokon, ahova az Apotex escitalopramot szállított, és (2) az Apotexnek azt az érvelését, hogy jóhiszeműen járt el, amikor a gyógyszerből készleteket halmozott fel, mert a szabadalmat érvénytelennek tekintette. A Szövetségi Bíróság nézete szerint annak elrendelése, hogy az Apotex számoljon be a haszonról, nem büntetés volt, hanem megfelelő ellenszolgáltatás azért, hogy az Apotex használta a Lundbeck szellemitulajdon-jogait. A Szövetségi Bíróság szerint teljesen ésszerűtlen lenne azt gondolni, hogy a több éven át folytatott szabadalombitorlás egyetlen következménye az lenne, hogy a szabadalmat érvényesnek nyilvánítják, valamint hogy az Apotexet és az Apotex Pharmachemet eltiltják a további bitorlástól. A Szövetségi Bíróság számítása szerint az Apotex haszna megközelítőleg 1,4 millió dollár, míg az Apotex Pharmachem haszna körülbelül 300 ezer dollár lehet. A számítások elvégzésekor figyelmen kívül hagyta az Apotex bizonyos kiadásait, így például rezsiköltségét, mert úgy vélte, hogy ezek túl távol esnek az escitalopram gyártásától. A Szövetségi Bíróság ideiglenes intézkedést léptetett életbe a Lundbeck szabadalmának 2014 szeptemberi lejártáig. A bíróság a felekre bízta, hogy gondoskodjanak megfelelő intézkedésekről az Apotex birtokában levő escitalopramkészletek kiszolgáltatása vagy megsemmisítése érdekében. Az Apotex fellebbezést nyújtott be a döntés ellen. Iparjogvédelmi és Szerzői Jogi Szemle
20 Külföldi iparjogvédelmi hírek 79 E) A Kanadai Szellemitulajdon-védelmi Hivatal (Canadian Intellectual Property Office) utoljára januárban módosította a védjegytörvényt. Az alábbiakban e törvény főbb vonásait foglaljuk össze. Védjegyoltalmat lajstromozással lehet kapni. Egy lajstromozatlan védjegy azonban oltalmazható korábbi használat által. Kanadában a jogok meghatározására az első felhasználói rendszert, míg az ütköző bejelentések vizsgálata szempontjából az első bejelentői rendszert használják. Kanadában nem használnak osztályozási rendszert. Védjegyként lajstromozható minden megkülönböztethető és grafikusan ábrázolható jel, így szavak, betűk, számok, betűszók, emblémák, kombinációk, hangok, áruk vagy azok csomagolásának háromdimenziós alakja és az említett jelek kombinációja. Tulajdonnevek nem lajstromozhatók, kivéve, ha bizonyítani lehet, hogy a név a köz számára megkülönböztetőképességre (másodlagos jelentésre) tett szert bizonyos árukkal vagy szolgáltatásokkal kapcsolatban. Elektronikus úton is be lehet nyújtani védjegybejelentéseket. Meghatalmazásra nincs szükség. Külföldről érkező bejelentés esetén nincs szükség a hazai lajstromozás igazolására. A hivatal az inherens lajstromozhatóságot és a védjegytörvénynek való műszaki megfelelést, valamint a korábbi bejelentésekkel vagy lajstromozásokkal való ütközést vizsgálja. A felszólalási időtartam két hónap a bejelentés publikálásától számítva, és ez további három hónappal meghosszabbítható. A védjegyoltalom időtartama a lajstromozástól számított 15 év, amely további évvel meghosszabbítható. A lajstromozást követő három év eltelte után bárki kérheti a védjegy törlését, ha a védjegytulajdonos nem tudja igazolni az elmúlt három éven belül a védjegy használatát. A használati engedélyeket nem kell a lajstromba bejegyeztetni. Kína A) Kína Állami Szellemitulajdon-védelmi Hivatala és a Kanadai Szellemitulajdon-védelmi Hivatal a szabadalmazási eljárás meggyorsítására (PPH) vonatkozó ideiglenes megállapodást írt alá, amely szeptember 1-jén lépett hatályba. A megállapodástól azt várják, hogy meg fogja gyorsítani az elővizsgálati eljárást, és növelni fogja az engedélyezett szabadalmak számát mindkét országban, emellett csökkenteni fogja a közös bejelentések szabadalmazási eljárásának a költségeit. B) 2003-ban a Guangzhou McConkey Food Company (Gungazhou) kérelmet nyújtott be a Kínai Védjegyhivatalnál a mcconkey védjegy angol és kínai nyelven történő lajstromozása iránt a 43. áruosztályban, éttermekben való felhasználásra. A felszólalási határidő lejárta előtt a McDonald s Corporation (McDonald s) felszólalt a védjegy lajstromozása ellen 8. (118.) évfolyam 5. szám, október
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) Az 2007. októberi számában cikket közöltünk Az amerikai Legfelsőbb Bíróság egy új döntése a szabadalmi bejelentések
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) A Szövetségi Fellebbezési Bíróság (Court of Appeals for the Federal Circuit, CAFC) egy régóta várt döntésében
* Danubia Szabadalmi és Jogi Iroda Kft. Külföldi iparjogvédelmi hírek. Dr. Palágyi Tivadar* Amerikai Egyesült Államok
Dr. Palágyi Tivadar* Külföldi iparjogvédelmi hírek Amerikai Egyesült Államok A) A Myriad-döntés [Iparjogvédelmi és Szerzői Jogi Szemle, 8. (118.) évf. 4. sz., 2013. augusztus, p. 21] után a Kaliforniai
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) Az Egyesült Államok Szövetségi Fellebbezési Bírósága (US Court of Appeals for the Federal Circuit, CAFC) nagyrészt
Dr. Palágyi Tivadar* KÜLFÖLDI IPARJOGVÉDELMI HÍREK Amerikai Egyesült Államok A) Az USA kormánya elutasította a Nemzetközi Kereskedelmi Bizottság (International Trade Commission, ITC) egy döntését, amely
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Algéria Az Algériai Védjegyhivatal 2005 augusztusában a védjegymegújítás feltételeként a megelőző évben történő gyakorlatbavétel követelményét
* Danubia Szabadalmi és Jogi Iroda Kft. Külföldi hírek az iparjogvédelem területéről. Dr. Palágyi Tivadar* Amerikai Egyesült Államok
Dr. Palágyi Tivadar* Külföldi hírek az iparjogvédelem területéről Amerikai Egyesült Államok A) Obama elnök az Unió állásáról 2014. január 29-én tartott beszédében felszólította a Kongresszust, hogy hagyjon
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) Az Amerikai Egyesült Államok Szabadalmi és Védjegyhivatala (United States Patent and Trademark Office, USPTO)
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Afrikai Szellemitulajdon-védelmi Szervezet A) Az Afrikai Szellemitulajdon-védelmi Szervezet (Organisation Africaine de la Propriété Intellectuelle,
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) Az Iparjogvédelmi és Szerzői Jogi Szemle 2011. októberi számának Külföldi hírek az iparjogvédelem területéről
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) Az Egyesült Államok kormánya 2014. október 16-án bejelentette, hogy Michelle Lee-t jelölte az Egyesült Államok
Dr. Palágyi Tivadar* KÜLFÖLDI IPARJOGVÉDELMI HÍREK Algéria Az Algériai Védjegyhivatal 2012. január 1-jétől kezdve csak úgy fogad el védjegybejelentéseket, ha azok mellékleteként az eredeti képviselői meghatalmazást
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) A DePuy Spine Inc. (DePuy) v. Medtronic Sofamor Danek, Inc. (Medtronic)-ügyben a CAFC hatályon kívül helyezte
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok Az amerikai szenátus jogi bizottságának elnöke, Patrick Leahy Orrin Hatch szenátorral és két képviselővel közösen
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) Az Amerikai Egyesült Államok Kelet-virginiai Körzeti Bírósága (District Court for the Eastern District of
Dr. Palágyi Tivadar A SZABADALMI REFORMMOZGALOM ÉS A BÍRÓI GYAKORLAT VÁLTOZÁSA AZ AMERIKAI EGYESÜLT ÁLLAMOKBAN AZ UTÓBBI KÉT ÉVTIZEDBEN A New York Timesban 1967-ben megjelent egy cikk, amely szembeállította
Dr. Palágyi Tivadar* Külföldi hírek az iparjogvédelem területéről Amerikai Egyesült Államok A) Az Amerikai Egyesült Államok Legfelsőbb Bírósága (US Supreme Court) 2014. április 30-án érveket hallgatott
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) Az Amerikai Egyesült Államok Szabadalmi és Védjegyhivatala (U.S. Patent and Trademark Office) a 2008-as pénzügyi
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Amerikai Egyesült Államok A) 2007 áprilisában két szenátor, Patrick Leahy és Orrin Hatch két képviselővel, Howard Bermannel és Lamar Smith-szel
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL
Dr. Palágyi Tivadar* KÜLFÖLDI HÍREK AZ IPARJOGVÉDELEM TERÜLETÉRŐL Albánia A Szabadalmak és Védjegyek Albán Vezérigazgatósága arról értesítette az Európai Szabadalmi Hivatalt (ESZH), hogy a 2014. július

References: bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 bíróság 
 Bíróság 
 bíróság 
 Bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság 
 Bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság